Diari Oficial de la Generalitat Valenciana


Sumari del DOGV 935, del 03-11-1988 (1988/812290)

DECRET 157/1988, d'11 d'octubre, del Consell de la Generalitat Valenciana, pel qual s'estableix el Pla Conjunt d'Actuació en Barris d'Acció Preferent.
------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/10/11/157/dof/vci/html**

### Dades del document

Número de DOGV
:   935

Data del DOGV
:   03-11-1988

Secció del DOGV
:   DISPOSICIONS GENERALS

Número del document
:   1988/812290


Data del document
:   11-10-1988

Organisme emissor
:   Conselleria de Treball i Seguretat Social

Tipus de document
:   Decret

Anàlisi jurídica

Decret 157/1988, d'11 d'octubre, del Consell de la Generalitat Valenciana, pel qual s'estableix el Pla Conjunt d'Actuació en Barris d'Acció Preferent.  
El Govern Valencià, compromès en una política social orientada a promoure la igualtat d'oportunitats, reduir les desigualtats entre els diversos col·lectius de la població i superar els desequilibris socials, ha estat realitzant en els darrers anys esforços significatius per tal d'aconseguir aquestos objectius. Malgrat això i a fi de poder assolir-los en la seua totalitat, cal, a més, afrontar situacions que demanen una atenció prioritària per tal d'afavorir el benestar de la població i facilitar-li l'accés als recursos ordinaris.  
A la Comunitat Valenciana existeixen zones suburbanes que viuen profundes contradiccions socials a causa del model dominant de desenvolupament urbà i d'una inadequada planificació en els assentaments. Per això, pateixen les conseqüències de l'apilament humà, els símptomes de la desagregació, la marginació, les disfuncions del desenvolupament i els efectes de les conductes delictuoses.  
Davant d'aquesta situació, cal establir les mesures escaients que facen possible la prevenció dels processos socials causants de la desestructuració, l'atenció de la seua demanda assistencial, la promoció de recursos socials suficients i el control dels seus propis riscs.  
Es cert que tant el Govern autònom com l'Administració Local, han arbitrat accions dirigides a barris o zones especialment desfavorides fins arribar a configurar una xarxa abundosa de recursos socials. Tanmateix, el creixement quantitatiu és insuficient si no va acompanyat d'una coordinació rigorosa entre els distints Departaments i Administracions, per a la qual cosa cal crear una Comissió permanent que coordine, fomente i avalue els programes aplicats en les esmentades zones, tot garantint que els plans d'actuació siguen fruit de l'acció coordinada i globalitzada a fi d'acabar amb la situació de marginalitat.  
D'altra banda, no hi ha possibilitat de promoure i avivar el teixit social al marge de la col·laboració ciutadana, la qual s'articula a través dels moviments socials i de les Institucions sense finalitat lucrativa que treballen en les dites zones, tal i com proposen les recomanacions de la Comissió de les Comunitats Europees, en el marc i orientacions de les quals s'inscriu aquest propòsit de la Generalitat Valenciana.  
Cal, per tant, que per part del Govern Valencià es prenguen les mesures oportunes per tal de coordinar eficaçment els serveis tant de l'Administració com els privats que decidesquen participar en la construcció del sistema públic, així com per a orientar els recursos suficients fins aquelles zones que més els necessiten.  
Per tot això, i davall els principis de coordinació i eficàcia que han de regir la relació entre les Administracions Públiques, i de conformitat amb la Llei de Bases del Règim Local, escau mitjançant aquest Decret crear les bases per als plans d?acció preferent, preveient-se així mateix la creació d'òrgans de coordinació administrativa que asseguren l?efectivitat de les accions.  
En atenció d'aquests motius, i atesos els articles 38 i següents de la Llei de la Generalitat Valenciana 5/1983, de 30 de desembre, de Govern Valencià, a proposta conjunta dels Consellers de Treball i Seguretat Social, Cultura, Educació i Ciència, Obres Públiques, Urbanisme i Transports i Sanitat i Consum, i amb la deliberació prèvia del Consell de la Generalitat Valenciana, en la reunió del dia 11 d'octubre de 1988,  
DECRETE:  
Article primer  
Es crea en l?àmbit de la Comunitat Valenciana, el Pla Conjunt d?Actuació en Barris d?Acció Preferent (BAP) amb les finalitats, estructura i competències que s'assenyalen en aquest Decret.  
Article segon  
Es objecte del Pla Conjunt d?Actuació en BAP dur a terme intervencions singulars en aquells Barris que presenten una especial situació precària en l?ordre social i econòmic, de manera que, aplicant coordinadament els recursos públics i privats, es possibilite la solució dels problemes, es facilite l'accés als recursos socials ordinaris, es fomente la responsabilitat en la gestió dels propis riscs i es promoga el benestar social.  
Article tercer  
Les funcions del Pla Conjunt d?Actuació son les següents:  
a) Detecció dels Barris que necessiten aquestes accions fent-los prioritaris per raó de la urgència dels problemes que els afecten i de les disponibilitats pressupostàries.  
b) Proposta de plans d'actuació a les diferents Conselleries i altres Entitats perquè cadascuna, en l?àmbit de llurs competències, aplique de manera singular els recursos dins d'un pla coordinat.  
c) Seguiment de les diferents actuacions, tot garantint que aquestes es duguen a terme coordinadament i d'acord amb els plans establerts.  
d) Aplicació de tots aquells recursos que, per part d'altres Institucions nacionals o europees, són destinats a la lluita contra la pobresa i la superació de desigualtats socials.  
Article quart  
Totes les Conselleries afectades pel Pla d?Actuació aplicaran coordinadament en els BAP aquells programes que tenen previstos per a situacions de col·lectius particularment desfavorits i aquells altres que en el futur s'hi posen en marxa.  
Després de declarat un Barri d?Acció preferent pertocarà la implantació dels següents recursos sense perjudici d?aquells que s'hi puguen arbitrar en el futur:  
1. La Conselleria de Cultura, Educació i Ciència declararà Centres d?Acció Educativa Singular els col·legis situats en el BAP, aplicant els recursos educatius tal i com es determina en la normativa sobre aquestos Centres.  
Coordinarà igualment, a través de la Comissió de Coordinació, les beques de menjador i les ajudes de llibres que actualment concedeix.  
Primarà en aquests Barris la construcció de menjadors escolars, així com el seguiment de l?escolarització.  
Promourà la creació d'Escoles Infantils.  
Realitzarà un programa d'educació d'adults.  
Organitzarà programes de lleure i promoció de l?esport, de l?oci i de la cultura.  
2. La Conselleria de Treball i Seguretat Social aplicarà totes les mesures especials de promoció d'ocupació orientades a dones, aturats de llarga duració i col·lectius amb dificultats específiques.  
Potenciarà la creació de Centres d'Integració sòcio-laboral i els Centres d'Ocupació protegits d'acord amb la normativa que li és pròpia.  
Promourà l?ocupació autònoma i cooperativa.  
Realitzarà, en coordinació amb el Municipi afectat, plans temporals d'ocupació, si en foren necessaris.  
Crearà tallers ocupacionals específics com a recursos d'iniciació laboral i prevenció de la delinqüència.  
Promourà la formació laboral.  
Crearà en cada Barri un Equip d'Intervenció per a la implantació i extensió de les prestacions socials bàsiques, suport a domicili, ajuda econòmica, cooperació social i integració familiar.  
Fomentarà la participació social i la iniciativa comunitària.  
Sotmetrà al principi de coordinació les subvencions i concerts amb Institucions privades sense finalitat lucrativa.  
3. La Conselleria de Sanitat i Consum durà a terme les accions següents:  
Realització d'estudis de salut de comunitat en el Barri.  
Increment dels recursos sanitaris d'assistència primària que realitzen prioritàriament accions de promoció de salut, més que més de caràcter educatiu i de prevenció dels problemes de salut.  
Cobertura assistencial per a la totalitat de la població del barri.  
4. La Conselleria d'Obres Públiques, Urbanisme i Transports establirà les mesures oportunes a fi d'aconseguir els objectius següents:  
Manteniment i creació d'infraestructura.  
Accessos i transport col·lectiu.  
Rehabilitació i manteniment d'habitatges.  
Reallotjament de col·lectius marginals.  
Formalització i control de les ocupacions d'aquestes.  
Article cinqué  
Per tal d'executar el Pla es crea la Comissió de Coordinació de BAP que estarà integrada per:  
- El Conseller de Treball i Seguretat Social, qui en serà el President.  
- El Director General de Planificació i d'Estudis de la Presidència de la Generalitat Valenciana.  
- El Director General de Serveis Socials de la Conselleria de Treball i Seguretat Social.  
- El Director General d'Ocupació i Cooperació de la Conselleria de Treball i Seguretat Social.  
- El Director General de Centres i Promoció Educativa de la Conselleria de Cultura, Educació i Ciència.  
- El Director General de Promoció de la Salut de la Conselleria de Sanitat i Consum.  
- El Director General d?Arquitectura i Habitatge de la Conselleria d'Obres Públiques, Urbanisme i Transports.  
- Un representant de la Federació Valenciana de Municipis i Províncies.  
- Un funcionari de la Generalitat, qui farà de Secretari.  
Els components d'aquesta Comissió, quan els temes a tractar siguen de caràcter molt específic, podran efectuar les delegacions que creguen avinents.  
S'hi reuniran com a mínim quatre vegades a l'any i una per trimestre.  
Article sisé  
Són funcions de la Comissió de Coordinació:  
a) Unificar criteris i coordinar les actuacions de les distintes Conselleries.  
b) Fixar directrius d'actuació conjunta als Barris.  
c) Examinar i emetre informes sobre les actuacions de les Comissions Mixtes de Barri.  
d) Informar sobre conveniència de declaració de nous Barris d?Acció Preferent.  
e) Atendre i informar les sol·licituds practicades per Municipis o per Associacions de Veïns en petició de declaració de Barris d?Acció Preferent.  
f) Acordar la creació de les Comissions Mixtes de Barri.  
g) Declarar l'extinció de les Comissions Mixtes, una vegada hagen estat complits els objectius que s'hi perseguiren amb llur creació, i proposar al Consell de la Generalitat Valenciana la cancel·lació de la qualificació de Barri d?Acció Preferent.  
h) Canalitzar vers el Pla Conjunt d?Actuació els programes europeus de lluita contra la pobresa, del Fons Social Europeu i de totes les oportunitats existents per a aquestos programes d'actuació.  
Article seté  
Per cada Barri declarat d?Acció Preferent es constituirà una Comissió mixta de Barri, la qual actuarà com a òrgan col·legiat.  
La Comissió estarà composta per:  
- Els Caps dels Serveis Territorials competents en matèria de Serveis Socials, Ocupació, Sanitat, Ensenyament i Habitatge o persones en qui deleguen.  
- Un Regidor representant de la Corporació Municipal, competent en matèria de Serveis Socials, Sanitat, Ensenyament, Habitatge i Urbanisme.  
- Un representant de cada Institució d'acció social acreditada que actue en el Barri.  
- Dos representants de les Associacions ciutadanes sense finalitat lucrativa, que actuen en el Barri.  
- Un professional d'acció directa en el Barri, de cada Conselleria afectada, fent un d'ells com Secretari.  
D'acord amb els assumptes a tractar es podrà demanar l'assistència de representats d'altres Institucions afectades.  
La Comissió estarà presidida pel Cap del Servei Territorial de Serveis Socials.  
Article vuité  
Les Comissions Mixtes de Barri tindran atribuïdes les funcions següents:  
a) Adoptar les mesures de coordinació per tal d'executar les actuacions que hagen de realitzar-se en el Barri.  
b) Implantar les directrius d'actuació fixades per la Comissió de Coordinació.  
c) Presentar propostes d'actuació a la Comissió de Coordinació, així com els seus pressupostos econòmics.  
d) Avaluar el progrés dels programes, emetent informes mensuals.  
e) Retre comptes davant la Comissió de Coordinació.  
f) Proposar a la Comissió de Coordinació la finalització de la condició de Barri d?Acció Preferent.  
g) Elevar per a la seua aprovació, si pertoca, els plans a aportar a efecte en els BAP, així com les propostes econòmiques.  
La Comissió Mixta haurà de reunir-se almenys una vegada per mes.  
Article nové  
Les Comissions Mixtes de Barri es caracteritzen per la seua temporalitat. Es constituiran en el termini d'un mes des que el Barri fóra declarat d?Acció Preferent, i quedaran extingides quan desapareguen les causes que produïren llur constitució.  
Article deu  
El Director General de Serveis Socials de la Conselleria de Treball i Seguretat Social farà de portaveu i òrgan d'enllaç de la Comissió de Coordinació amb les Comissions Mixtes de Barri, a través dels seus respectius Presidents.  
Article onze  
Per tal de declarar un barri com a BAP s'estableix el procediment següent:  
A petició del corresponent Ajuntament, o d'ofici per part de l?Administració Autonòmica, s'iniciarà l'expedient de declaració de BAP, el qual haurà de constar d'un informe del barri on es facen patents almenys les condicions socials, educatives, sanitàries, laborals i urbanístiques que aconsellen la declaració com a BAP, així com l'avaluació pressupostària del cost de les mesures proposades en el pla d?actuació.  
La Comissió de Coordinació de BAP proposarà al Consell de la Generalitat Valenciana aquells barris que necessiten ser declarats d?Acció Preferent, adoptant el Govern Valencià els acords pertinents sobre les propostes rebudes.  
Article dotze  
Els Barris d?Acció Preferent mantindran aquest caràcter mentre la Comissió de Coordinació entenga que no han desaparegut les causes que produïren aquesta declaració, i una vegada desaparegudes es sol·licitarà del Consell de la Generalitat Valenciana l'acord de cancel·lació de la qualificació de BAP.  
DISPOSICIONS TRANSITORIES  
Primera  
Malgrat el procediment establert en l'article onze, per les especials característiques que reuneixen els barris que tot seguit s'assenyalen, i per haver-se iniciat ja en ells accions del tipus de les descrites en aquest Decret, a fi d'aplicar-hi les mesures que en aquest es consideren, es declaren Barris d?Acció Preferent els següents:  
- Barri de «Els 1.000 habitatges» d'Alacant.  
- Barri de «La Tafalera» d'Elda.  
- Barri «Els Palmerars» d'Elx.  
- Barri «Sant Agustí i Sant Marc» de Castelló de la Plana.  
- Barri «613 habitatges» de Burjassot.  
- Barri «Sant Josep» de Xirivella.  
- Barri «La Coma» de Paterna.  
- Barri «Baladre» de Sagunt.  
- Barri «Zorrilla» de Torrent.  
Segona  
En el termini d'un mes a partir de l'entrada en vigor d'aquest Decret, haurà de constituir-se la Comissió de Coordinació de BAP.  
Dintre del mateix termini i en cada un dels Barris declarats en la disposició transitòria primera com a BAP s'hauran de constituir les corresponents Comissions Mixtes.  
DISPOSICIONS FINALS  
Primera  
Les Conselleries que formen part del Pla Conjunt d?Actuació podran adoptar totes les mesures que siguen necessàries per a la correcta aplicació del que disposa aquest Decret, dintre de llurs respectius àmbits de competències.  
Segona  
Aquest Decret vigirà l?endemà de la publicació al Diari Oficial de la Generalitat Valenciana.  
València, 11 d'octubre de 1988.  
El President de la Generalitat,   
JOAN LERMA I BLASCO  
El Conseller de Treball i Seguretat Social,   
MIQUEL DOMENECH PASTOR  
El Conseller de Cultura, Educació i Ciència,   
CEBRIA CISCAR I CASABAN  
El Conseller d'Obres Públiques, Urbanisme i Transport, RAFAEL BLASCO I CASTANY  
El Conseller de Sanitat i Consum,   
JOAQUIM COLOMER SALA


Còpia Permalink ELI